Vita:Gergely Ágnes (énekesnő)

message: A szócikkból nem derül ki, hogy Gergely Ágnes mit csinált az évtizedekkel korábbi Ki mit tud? óta. Én például nem tudok arról, hogy élvonalbeli énekesnő lenne, egyáltalán énekesnő maradt volna. A jelenlegi szöveg alapján ugyanazt a nevezetességi szintet képviseli, mint a mostani tehetségkutató szereplői, akiket eddigi ismertségük alapján az önálló szócikk még nem illet meg. Attól még nem lesz valaki nevezetes, mert valaha amatőrként olyasvalakivel lépett fel, aki ismert személyiség lett. Szükséges lenne Gergely Ágnes nevezetességét életútja további ismertetésével (forrásokkal!) igazolni, különben a lap könnyen a törlendők között végezheti. Filmfan vita 2007. december 16., 09:29 (CET)
Gergely Ágnes tüneményes énekesnő volt egykor, amennyire tudom, később pályát módosított. Nevezetes volt. Kérdem én (hasból egy példa): egy Ákos Stefi, akiről harminc éve valószínűleg nem jelent meg egyetlen sor sem, pusztán ezért nem való a Wikipédiába? Szerintem korunk méltatlan amnéziája ellen is dolgozgatunk itt mi. OsvátA Palackposta 2007. december 16., 09:41 (CET)
replies: text: Ákos Stefi énekesnői ténykedését ismerem (ld. még Hollós Ilona, Fenyvesi Gabi, Izsmán Nelly, Dékány Sarolta stb.), Gergely Ágiról is hallottam. Az egyértelmű, hogy egy nevezetes személy akkor is a Wikipédiába való, ha – megérdemelten vagy méltatlanul – de mára már a többség elfelejtette. A probléma számomra először is, most is az, hogy a szócikk jelenlegi szövege nem igazolja ezt a nevezetességet. A Csillag születik szereplőinek szócikkeit töröltük, mert a tehetségkutatón való szereplés nem üti meg a nevezetességi kritériumunkat. Amíg Gergely Ágnesről is csak annyi szerepel, hogy valaha indult egy tehetségkutatón, addig szerintem az ő nevezetessége sincs indokolva. Kétségbe nem vontam, ezért nem jelöltem törlésre. Egyelőre. A nevezetesség igazolása azonban az ő esetében is szükséges, és az szerintem nem elégséges, hogy páran emlékszünk rá. Én név szerint emlékszem például volt főiskolai osztálytársnőm barátjára is, aki egy remek bűvészszámmal indult az egyik Ki mit tud?-on, mégse gondolom, hogy csak ezért szócikket kéne írni róla. Filmfan vita 2007. december 16., 09:56 (CET)

text: Csakhogy abban az időben egészen mást jelentett  a televíziós ismertség, és Gergely Ági egyetlen felvételét, ahol a Gézengúzt énekli Koncz Zsuzsával, ma is gyakran lejátsszák a tévék, nem merült a feledésbe ennyi év után. A Csillag születik szereplői is benne maradhatnak a köztudatban, ha csinálnak még valamit ezen kívül, vagy a selejtezős szereplésüket 20-30 év múltán is vetítik a tévében, és akkor visszakerülhetnek. Bináris ide 2007. december 16., 10:07 (CET)
Nem értek egyet. Senki lelkivilágába nem szeretnék belegázolni – Gergely Ágnesébe főleg nem –, de ha művészi pályafutása gyakorlatilag arra az egy dalra terjed ki, melyet anno Koncz Zsuzsával együtt énekelt, akkor szerintem elegendő róla említést tenni az ismert barátnő életrajzában. Ugyanis én úgy gondolom, azt a bizonyos felvételt Koncz Zsuzsa miatt veszik elő olykor, és nem Gergely Ági miatt. Ha viszont Gergely Ágnesnek az énekesi vagy bármilyen egyéb, Wikipédiába való pályán voltak/vannak egyéb jelentős megmozdulásai is, akkor azokat bele kéne írni a szövegébe. A Wikipédia közismert alapelvét gondolom így is megfogalmazhatjuk: Híres ember barátja nem lesz híres csak azért, mert a nyilvánosság előtt közösen is mutatkoztak, vagy egy ízben közös műsorszámuk is volt. Egyébként nem szoktunk szócikket írni azokról az amatőrökről sem, akik valaha egy filmben nagyobb (netán fő-)szerephez jutottak, pedig mondjuk a Cséplő Gyuri vagy A kis Valentino  (főszereplő: Opoczki János) filmművészetünk jeles darabjai közé tartozik, melyeket teljes joggal vesznek elő még mostanság is. Filmfan vita 2007. december 16., 11:03 (CET)
Ez az a dal, hogy „Gézengúz, akit a papa, mama kézen húz”? Mert az szerintem elég híres. – Alensha  üzi m 2007. december 16., 13:53 (CET)
Új vagyok a wikipédián, ez az első általam szerkesztett szócikk. Nagy örömmel látom a kialakuló élénk vitát. A magam részéről mind Filmfannal, mind OsvátAval egyet értek. Megasztárocskáknak (egyenlőre) nincs helyük a kollektív emlékezetben. Gergely Ágnes emléke azonban szerintem igenis megőrizendő. Ezt igyekeztem bizonyítani a kiegészítésekkel is. A "Drága nagymami" és a "Két gézengúz" c. dalok olyannyira részei a könnyűzenei kultúránkak, hogy az szerintem már önmagában is indokolná a szócikket. Ezen felül a későbbiekben, mielőtt abbahagyta az éneklést, Gergely Ágnes a több szempontból érdekes Gerilla zenekar tagja volt. Koskoci 2007. december 16., 14:46 (CET)

text: Kedves Koskoci! A kiegészítések után részemről már nincs is probléma Gergely Ágnes nevezetességét illetően. OsvátA-val én is egyetértek abban, hogy őrizzük meg emlékezetünkben azokat is, akik mostanság nincsenek annyira a köztudatban. Koncz Zsuzsa, Kovács Kati, Zalatnay Sarolta, Cserháti Zsuzsa stb. esetében nyilván nem merül fel a nevezetesség igazolásának szükségessége, még akkor se, ha például Koncz szócikke fájó módon csonka. Gergely Ágnes esetében viszont szükség volt a nevezetesség igazolására, hiszen az eredeti szöveg alapján olyan nevezetességi szintet képviselt, amelyet más előadók esetében nem fogadtunk el, a mérce pedig tudomásom szerint mindenkire egyformán vonatkozik. Végül, de nem utolsósorban jó munkát kívánok Neked a Wikipédián, és persze jó szórakozást is. Filmfan vita 2007. december 16., 14:55 (CET)

text: Köszönöm. Elég addiktívnak bizonyult eddig. Ez most lehet, hogy off: Nem tudjátok megmondani, hogy hol lehet megnézni, hogy hány hit volt az általam szerkesztett lapon (szóval hogy hányan töltötték le a Gergely Ági (énekesnő) lapot)? Koskoci 2007. december 16., 15:02 (CET)
thread_title: Nevezetes?